Andres Raag

**Andres Raag** (sündinud 24. juunil 1970 Tallinnas) on eesti näitleja, muusik ja laulja ansamblis L'Dorado. 

## Elu- ja töökäik
Ta on õppinud Tallinna 7. Keskkoolis ja Tallinna 54. Keskkoolis ning lõpetanud 1992. aastal Tallinna Konservatooriumi lavakunstikateedri (15. lend). 

Ta on alates 1993. aastast Tallinna Linnateatri näitleja, selle kõrvalt on töötanud rollilepinguga ka Kuressaare Teatris.

Andres Raag on teinud muusikalise kujunduse Kuressaare Linnateatri ja teatri Ugala koostöölavastusele "Vana õngitseja" (2013).

Raag on musitseerinud ansamblis L'Dorado (1993. aastast), osalenud ansambli Gerli Padar & The Moon tegevuses, esinenud Eesti Televisiooni ja Eesti Raadio lastesaadetes, lugemistundides, telelavastustes ja kuuldemängudes („Improvisatsioon Griegi teemale” 2003; „Vastaskallas” 2004).

Ta on esinenud ka paljudel laulvate näitlejate kontsertidel ja heategevusüritustel ("Laul Maarja külale" 2006, 2008, 2009, jms).

## Looming
### Telesarja- ja filmirollid
* 1989 "Perekonnapildid" (mängufilm), Ain
* 1992 "Daam autos" (mängufilm), politseinik sadamas
* 1993 "Tallinn pimeduses" (mängufilm), Kallase kaaslane
* 1993 "Marraskuun harmaa valo" (mängufilm) (Soome), kelner
* 2003 "Kodu keset linna" (telesari), Tom Miller
* 2007 "Kelgukoerad" (telesari), Avo
* 2007 "Ohtlik lend" (telesari), Enn Loots
* 2009 "Kättemaksukontor" (telesari), Roger
* 2010 "Teise mehe pea", (telesari), Louis
* 2010 "Lumekuninganna" (mängufilm)
* 2010 "" (telesari), Ants
* 2011 "Surnuaiavahi tütar" (mängufilm), uUurija
* 2012 "Ühikarotid: Õed" (telesari), Sanderi isa
* 2012 "Elu keset linna" (telesari), Tom
* 2013 "Parim enne" (telesari), Gunnar
* 2014 "Viimane võmm" (telesari)
* 2015 "Keeris" (telesari), Sten Vaiksoo
* 2018 "Võta või jäta" (mängufilm), Isadeklubi mees
* 2018 "Hetk ajaloos" (telesari), Ferdinand Peterson
* 2021 "Kingitus orbiidilt" (mängufilm), politseinik Andres Tuulik
* 2022 "Musta valo" (telesari) (Soome), vangivalvur
* 2023 "Estonia" (telesari), kalur

## Tunnustus
* 1998 – Eesti kultuurkapitali Näitekunsti Sihtkapitali noorte loomestipendium
* 2002 – Ants Lauteri nimeline auhind
* 2016 – Raadioteatri näitlejaauhind
* 2025 – Karl Adra nimeline auhind 
* 2025 – Leida Rammo Linnateatri fondi stipendium 

### Teatrisisesed auhinnad
* 2000 – Tallinna Linnateatris möödunud aasta jooksul enim etendusi andnud meesnäitleja auhind
* 2001 – Tallinna Linnateatri parima meesnäitleja auhind
* 2002 – Tallinna Linnateatri parima meeskõrvalosatäitja auhind
* 2007 – Tallinna Linnateatri parima meeskõrvalosatäitja auhind (Paralepa roll lavastuses “Karin. Indrek. Tõde ja õigus. 4.”)
* 2009 – Tallinna Linnateatri parima meespeaosatäitja auhind (Kemp lavastuses “Minu tädi”)
* 2013 – Tallinna Linnateatri parima meeskõrvalosatäitja auhind (rollid lavastuses “Maailmale nähtamatud pisarad”)
* 2020 – Tallinna Linnateatris möödunud aasta jooksul enim etendusi andnud meesnäitleja auhind
* 2023 – Tallinna Linnateatris möödunud aasta jooksul enim etendusi andnud meesnäitleja auhind

## Isiklikku
Tema ema on näitleja Kersti Kreismann ja isa oli ettevõtja Jüri Raag.

Tema elukaaslane on Viktorija Gurjev, neil on tütar Aliis (sündinud 2003).

## Viited

## Välislingid
* Näitlejatund. Andres Raag. Eldoraado või Arkaadia? Audioarhiiv, arhiiv.err.ee, 1. jaanuar 1999
* Hedris Kirk. Andres Raag: kümme aastat laval Eesti Päevaleht, 4. juuni 2002
* Aive Antsov. Näitleja Andres Raag hindab Saksa ja Jaapani autosid Postimees, 11. aprill 2005
* Andres Raag trauma tõttu karkudega laval Õhtuleht.ee, 16. oktoober 2007
* Eve Heinla. Andres Raag: "Minu hääl on küsitlusest müstiliselt haihtunud!" Õhtuleht.ee, 4. detsember 2008
* Kontakt: 11, Allan Noormets ja Andres Raag Videoarhiiv, arhiiv.err.ee/video, 20. november 2015
* Jaanus Kulli. Andres Raag: "Ei taha öelda, et ma olen olnud kõva elumees, aga eks neid aegu ole olnud tõesti igasuguseid." ohtuleht.ee/elu, 14. september 2019
* Meelis Kapstas. Saaremaal kodustunud Linnateatri lord Andres Raag kroonika.delfi.ee, 26. juuni 2020
* Üksi ja üheskoos. Kersti Kreismann ja Andres Raag ETV telesaade, 27. detsember 2022